หุ้นปิดเช้าบวก 5.05 จุด
หุ้นช่วงเช้าปิดที่ระดับ 1,528.34 จุด เพิ่มขึ้น 5.05 จุด มูลค่าการซื้อขาย 23,037.77 ล้านบาท
19 ก.พ. 2556

หุ้นช่วงเช้าปิดที่ระดับ 1,528.34 จุด เพิ่มขึ้น 5.05 จุด มูลค่าการซื้อขาย 23,037.77 ล้านบาท
ดัชนีช่วงเช้าปิดที่ระดับ 1,528.34 จุด เพิ่มขึ้น 5.05 จุด(+0.33%) มูลค่าการซื้อขาย 23,037.77 ล้านบาท นักวิเคราะห์ฯเผยตลาดหุ้นไทยเช้านี้แกว่งตัวในแดนบวกต่อได้ จากแรงเก็งกำไรที่เข้ามาต่อเนื่อง โดยมีแรงหนุนจาก GDP ของไทยออกมาดีกว่าคาด ทำให้แนวโน้มเศรษฐกิจของไทยยังดีต่อเนื่อง และตอนนี้ก็กำลังรอดูการประชุมกนง.ในวันที่ 20 ก.พ.นี้ ถือเป็นประเด็นเด่นสุดในช่วงนี้ ส่วนตลาดภูมิภาคแกว่งตัวทั้งในแดนบวก-ลบ เหตุยังไร้ปัจจัยเด่นหนุน บ่ายนี้ตลาดฯคงจะเคลื่อนไหวในกรอบจำกัด พร้อมให้แนวรับ 1,525 แนวต้าน 1,535 จุด
ตลาดหลักทรัพย์ปิดตลาดช่วงเช้าวันนี้ที่ระดับ 1,528.34 จุด เพิ่มขึ้น 5.05 จุด(+0.33%) มูลค่าการซื้อขาย 23,037.77 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,531.59 จุด และแตะจุดต่ำสุดของช่วงเช้าที่ระดับ 1,524.80 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า ตลาดหุ้นไทยเช้านี้แกว่งตัวในแดนบวกต่อได้ จากการเก็งกำไรที่มีเข้ามาอย่างต่อเนื่อง โดยมีแรงหนุนจากตัวเลข GDP ของไทยที่ออกมาเมื่อวานนี้ดีกว่าคาด ทำให้แนวโน้มเศรษฐกิจไทยยังดีได้อย่างต่อเนื่อง
อย่างไรก็ดี เวลานี้ต่างก็กำลังรอดูการประชุมกนง.ในวันที่ 20 ก.พ.นี้ว่าจะเป็นอย่างไรบ้าง เพราะตอนนี้ถือได้ว่าเป็นประเด็นสุดในช่วงนี้
ส่วนตลาดหุ้นอื่นในภูมิภาคเอเชียเช้านี้ก็มีการเคลื่อนไหวทั้งในแดนบวก-ลบ เนื่องจากตลาดฯยังไม่ได้มีปัจจัยเด่นเข้ามา ตอนนี้ก็รอดูเพียงเรื่องการตัดงบประมาณของสหรัฐฯ ซึ่งก็ยังไม่ได้มีการกำหนดตารางเวลาที่ชัดเจนในการเจรจา ส่วนทางด้านยุโรปก็ยังไม่ได้มีอะไรแต่ก็ต้องจับตาดูข้อมูลเศรษฐกิจกันต่อไป
แนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะมีการเคลื่อนไหวในกรอบที่จำกัดมากขึ้น เพราะช่วงเช้าดัชนีฯก็ขึ้นไป 6-7 จุด แล้ว พร้อมให้แนวรับ 1,525 จุด แนวต้าน 1,535 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                     DEMCO  มูลค่าการซื้อขาย 604.61 ล้านบาท ปิดที่  12.00 บาท เพิ่มขึ้น  0.60 บาท           CK     มูลค่าการซื้อขาย 563.53 ล้านบาท ปิดที่  24.20 บาท ลดลง   1.80 บาท          BLAND  มูลค่าการซื้อขาย 531.11 ล้านบาท ปิดที่   2.10 บาท เพิ่มขึ้น  0.02 บาท          ADVANC มูลค่าการซื้อขาย 528.42 ล้านบาท ปิดที่ 203.00 บาท เพิ่มขึ้น  3.00 บาท          KTB    มูลค่าการซื้อขาย 522.47 ล้านบาท ปิดที่  24.80 บาท ลดลง   0.45 บาท